Ágæta samstarfsfólk á Hrafnistuheimilunum , Gleðilegt ár ! Mig langar að fá að byrja föstudagsmola þessa árs á því að þakka ykkur fyrir ánægjulegt og árangursríkt samstarf og skemmtilega samveru á árinu 2019 . Þetta var magnað og stórskemmtilegt ár sem fer í sögubækur Hrafnistu-sögunnar fyrir margra hluta sakir . Jafnframt vil ég senda ykkur öllum sérstakt þakklæti fyrir ykkar framlag til Hrafnistu og aldraðra á liðnu ári . Ég vona að allir hafi átt ánægjulegar stundir og komi vel undan hátíðunum . Ég hlakka mikið til að takast á við árið 2020 með ykkur með það að leiðarljósi , eins og áður , að gera góða Hrafnistu ennþá betri , enda er af nógu að taka í spennandi verkefnum framundan ! Starfsafmæli í janúar Í hverjum mánuði á hópur starfsmanna formleg starfsafmæli hér hjá okkur á Hrafnistu og fá allir afhentar starfsafmælisgjafir í samræmi við það . Í janúar eiga eftirfarandi starfsmenn starfsafmæli . 3 ára starfsafmæli : Í Hraunvangi eru það Petra Ingvarsdóttir á Báruhrauni og Ólöf Ásgeirsdóttir sjúkraþjálfari . Á Hrafnistu Nesvöllum í Reykjanesbæ eru það Júlía Sólimann Ólafsdóttir , Weronika Justyna Skibinska , Astrid María Dahl Reynisdóttir og Thon Nganpanya allar starfandi á hjúkrunardeildum og Berglind Hulda Jónsdóttir í iðjuþjálfun . 5 ára starfsafmæli : Andrea Ósk Sigurðardóttir á Bylgjuhrauni og Ragnheiður Jónsdóttir á Báruhrauni , báðar á Hrafnistu í Hraunvangi . 10 ára starfsafmæli : Jónína Gísladóttir í verslun Hrafnistu Hraunvangi . 15 ára starfsafmæli : Vigdís Greipsdóttir í þvottahúsi Hrafnistu í Laugarási . Til hamingju öll með starfsafmælið og hjartans þakkir fyrir góð störf í þágu Hrafnistu . Það styttist heldur betur í opnun áttunda Hrafnistuheimilisins , sem staðsett verður á Sléttuvegi í Fossvogi – bara 2 mánuðir til stefnu . Nú um áramótin hófu sjö nýjir starfsmenn störf við undirbúninginn enda af mörgu af taka . Þessi hópur bætist við þá þrjá stjórnendur sem þegar höfðu byrjað hjá okkur á síðasta ári við undirbúning . Í byrjun febrúar kemur svo stór hópur fólks til starfa en mörg handtök þarf að vinna áður en fyrstu íbúarnir flytja inn . Ennþá á eftir að ráða töluvert af starfsfólki , þó ráðningar gangi vel , svo endilega hafið augun opin fyrir áhugasömu fólki og hvetjið þau til að sækja um á þessu nýja og spennandi hjúkrunarheimili ⯑ Hrafnista í sjónvarpsþáttum og kvikmyndum Við á Hrafnistuheimilunum fáum oft beiðnir frá ýmsum aðilum um að fá að taka upp atriði fyrir fréttir , í sjónvarpsþætti , auglýsingar og kvikmyndir á einhverjum Hrafnistuheimilanna og á hverju ári eru nokkur slík verkefni í gangi . Yfirleitt tökum við vel í þetta ef hægt er , sérstaklega þegar einhverjir íbúar okkar eru nýttir sem aukaleikarar sem er yfirleitt mjög skemmtilegt fyrir alla . Sem dæmi má nefna að á Þorláksmessu kíktu margir fjölmiðlar í heimsókn í nýja eldhúsið okkar enda eldar Hrafnista um hálft tonn af skötu og saltfiski á þessum degi , líklega einna mest allra í landinu . Glæstur hópur íbúa í Laugarásnum lék svo í einu atriði áramótaskaupsins sem tekið var upp í Skálafelli . Þó atriðið hafi verið stutt , tók marga klukkutíma að taka það upp . Um 20 manna hópur frá RÚV mætti vegna atriðisins ; leikarar , tækinimenn , myndatökufólk , aðstoðarfólk , leikstjóri o.fl . Um síðstu helgi var svo frumsýnd ný íslensk kvikmynd , Gullregn , en hluti myndarinnar er tekin upp á Hrafnistu í Hraunvangi og höfum við fengið sérstakar þakkir frá kvikmyndargerðarfólkinu vegna góðs samstarfs . Eftir nokkrar vikur verður einmitt íslensk kvikmynd tekin þar upp og standa yfir viðræður um fyrirkomulag á því þessa dagana . Þetta er bara skemmtilegt og lífgar upp á Hrafnistulífið .